Milan Galić
<s>Milan Galić (Bosansko Grahovo, 8. marta 1938 — Beograd, 13. septembar 2014) je bio fudbaler FK Proleter, Partizana, Standarda iz Liježa, FK Remsa i jugoslovenski reprezentativac.</s>

<s>Sportska biografija 
Igrajući za jugoslovensku reprezentaciju na 51 utakmici, postigao je 37 golova.</s><s>Učestvovao je na Letnjim olimpijskim igrama 1960. godine, kada je reprezentacija Jugoslavije osvojila zlatnu medalju, na Evropskom fudbalskom prvenstvu 1960. godine, kada je Jugoslavija bila druga, i na Svetskom prvenstvu 1962. godine, kada je Jugoslavija zauzela četvrto mesto.</s><s>Iste godine dobio je zlatnu značku Sporta, nagradu za najboljeg sportistu u Jugoslaviji.</s><s>U ligaškim takmičenjima igrao je za Partizan i Standard Lijež i Rems.</s>

<s>Kup šampiona sa Partizanom 
Osvajanjem titule šampiona Jugoslavije u sezoni 1964/65, Partizan je stekao pravo da igra u Kupu šampiona Evrope.</s><s>Tadašnje Partizanove bebe, predvođene trenerom Matekalom predstavljale su ozbiljnog rivala bilo kom tadašnjem Evropskom klubu.</s>

<s>Partizan je na većini utakmica Kupa šampiona igrao u sledećem sastavu:
 (1) Šoškić (golman), (2) Jusufi, (3) Vasović (kapiten), (4) Rašović, (5) Mihajlović, (6) Kovačević, (7) Bečejac, (8) Bajić, (9) Hasanagić, (10) Milan Galić, (19) Pirmajer.</s><s>Trener je bio Abdulah Gegić.</s>

<s>Partizan je u predtakmičenju za protivnika dobio Francuskog prvaka Nanta.</s><s>Pobedom u Beogradu sa 2:0 i nerešenim rezultatom u gostima 2:2, prva prepreka je bila preskoćena sa ukupim skorom od 4:2.</s>

<s>Sledeći protivnik je bio prvak Nemačke Verder iz Bremena.</s><s>Verder je eliminisan ukupnim rezultatom 3:1.</s><s>U Beogradu 3:0 i u Bremenu 0:1.</s>

<s>U četvrtfinalu Partizan je za protivnika dobio prvaka Čehoslovačke, Spartu iz Praga.</s><s>Prvu utakmicu u Pragu Partizan je izgubio sa 4:1, dok je drugu utakmicu u Beogradu pobedio sa rezultatom 5:0 i time sa ukupnim skorom od 6:4 se kvalifikovao u polufinale.</s>

<s>U polufinalu je Partizana čekao šampion Engleske, Mančester junajted.</s><s>Međutim Partizanove bebe su i ovaj put uspešno odradile zadatak ukupnim skorom od 2:1 (2:0 u Beogradu i 0:1 u Londonu) prebrodile su i ovu prepreku i plasirale se u finale.</s>

<s>Finale Kupa evropskih šampiona se igralo u Briselu 11. maja 1966. godine i protivnik Partizana je bio prvak Španije Real iz Madrida.</s><s>Igralo se na čuvenom stadionu Hejsel pred 55.000 gledalaca.</s><s>Partizan je u svemu bio ravnopravan protivnik Realu i u 55 minutu je poveo pogotkom Velibora Vasovića.</s><s>Na žalost igrača Partizana to je bilo sve što su mogli da učine.</s><s>Pogodcima Amansija i Serene, Real je uspeo da porazi Partizan i osvoji titulu šampiona kontinenta.</s>

<s>Reference</s>

<s>Spoljašnje veze</s>

<s>Profil na reprezentacija.rs</s>

<s>Jugoslavenski fudbaleri
Srpski fudbaleri
Fudbaleri ili nogometaši Partizana
Fudbaleri ili nogometaši na Olimpijskim igrama 1960.‎
Olimpijski pobjednici u fudbalu ili nogometu
Biografije, Bosansko Grahovo
Sahranjeni u Aleji zaslužnih građana na Novom groblju u Beogradu</s>

